stanford-oval/wikipedia huggingface dataset:
Walt Frazier

Walt Frazier vuonna 2020.
Walter ”Clyde” Frazier (s. 29. maaliskuuta 1945 Atlanta) on yhdysvaltalainen koripalloilija, joka pelasi valtaosan peliurastaan New York Knicksissä. Frazier oli yksi 1960–1970-lukujen parhaista pelintekijöistä NBA:ssa johdattaen Knicksin kahteen mestaruuteen vuosina 1970 ja 1973. Hänet valittiin Basketball Hall of Fameen vuonna 1987.
Yhdeksänlapsisen perheen esikoisena syntynyt Frazier oli juniorina monipuolinen urheilija pelaten koripallon lisäksi myös amerikkalaista jalkapalloa koulujoukkueensa pelinrakentajana ja baseballia siepparina. Frazier sai yliopistostipendin sekä amerikkalaiseen jalkapalloon että koripalloon ja valitsi koripallouran Southern Illinoisin yliopistossa.
Menestyksekkään yliopistouran jälkeen New York Knicks varasi Frazierin NBA:han vuoden 1967 varaustilaisuudessa viidennellä vuorolla. Debyyttikaudellaan Frazier valittiin liigan tulokastähdistöön. Kymmenen Knicksissä pelaamansa kauden aikana Frazier voitti kaksi liigamestaruutta, valittiin seitsemän kertaa NBA:n tähdistöotteluun, neljästi liigan ykköstähdistöön, kahdesti kakkostähdistöön ja seitsemästi parhaista puolustuspelaajista koottuun kentälliseen. Siirtyessään kesällä 1977 Cleveland Cavaliersiin Frazier oli rikkonut Knicksissä monia seuraennätyksiä muun muassa pelattuaan joukkueessa 759 ottelua, tehden 14 617 pistettä ja antaen 4 791 koriin johtanutta syöttöä. Patrick Ewing rikkoi myöhemmin monet näistä ennätyksistä, mutta syöttötilastossa Frazier on edelleen kaikkien aikojen ykkönen. Frazier oli myös erityisen vahva pallonriistoissa, mutta niitä alettiin tilastoida NBA:ssa vasta kaudesta 1973–1974 lähtien.
Kolmen Cleveland-kauden jälkeen Frazier lopetti uransa vuonna 1980. Uransa päätyttyä hän on toiminut televisiokommentaattorina ja maaliskuussa 2012 hän avasi nimeään kantavan ravintolan Manhattanin Hell’s Kitchenissä.
Viimeinen

| ”Viimeinen” Nylon Beat |
| --- | --- | --- |

Singlen tiedot
 Albumilta: Valehtelija
 Äänitetty : Finnvox Studiot
 Julkaistu: Joulukuu 1998
 Tuottaja(t): Risto Asikainen
 Tyylilaji: Poprock
 Kesto: 03.42
 Levy-yhtiö: MTV-Musiikki
Nylon Beatin muut singlet
| ”Umm Ma Ma” 1998 | ”Viimeinen” 1998 | ”Seksi vie ja taksi tuo” 1999 |
"Viimeinen" on Nylon Beatin esittämä kappale. Kappale oli ensimmäinen singlejulkaisu yhtyeen kolmannelta suomenkieliseltä albumilta Valehtelija. Kappaleen ovat Nylon Beatille tehneet Risto Asikainen ja Ilkka Vainio, jotka ovat tehneet myös muut Nylon Beatin hitit. "Viimeinen" on ensimmäinen Nylon Beatin kappale, jossa soittaa oikea yhtye. Kappaleesta tehtiin musiikkivideo, jossa laulajat esittävät lentoemäntiä.
"Viimeinen" voitti Jyrki Hit Challengen vuonna 1998 ja oli Emma-ehdokas vuoden parhaaksi kappaleeksi vuonna 1999.
Nylon Beatin toista englanninkielistä albumia varten kappaleesta tehtiin englanninkielinen versio, jonka nimeksi tuli ”Last in Line”. Tämä oli myös toisen englanninkielisen albumin nimi. "Last in Line" oli myös singlejulkaisu kyseiseltä albumilta.
Smurffit ovat tehneet kappaleesta coverin albumilleen Vuosituhannen bileet vol 6. Smurffien esittämänä kappale kantaa nimeä ”Ykkönen”. Coverin on esittänyt myös artisti Pizza Enrico albumilla Mita sina sanoa?. Myös The Baseballs on tehnyt kappaleesta coverin.
Kappaleet

Viimeinen – 3:42
Viimeinen (Garage Mix) – 3:42
Nylon Beat
| --- | --- |
Studioalbumit:   Nylon Beat  Satasen laina  Nylon Moon  Valehtelija  Demo  Extreme  Last in Line  12 apinaa 
Kokoelmat:   Comeback – Neljäkymmentä hittiä  Maailman pisin luokkaretki 
Livealbumit:  Hyvää uutta vuotta Live
Singlet:   ”Oot kuin karkkia mulle”  ”Teflon love”  ”Rakastuin mä looseriin”  ”Lä-lä-lä”  ”Satasen laina”  ”Kuumalle hiekalle”  ”Jos”  ”Like a Fool”  ”Umm ma ma”  ”Viimeinen”  ”Seksi vie ja taksi tuo”  ”Ainut jonka sain”  ”Musta joulu”  ”Viha ja rakkaus”  ”Syytön”  ”Syntinen”  ”Anna mulle”  ”Sanoja”  ”Moka”  ”Guilty”  ”Last in Line”  ”12 apinaa”  ”Petollinen päiväkirja” (Promosingle)  ”Nukutaan”  ”Psykedeliaa”  ”Comeback”  ”Kuumalle hiekalle (Remix)”  ”Teflon love (Live)”  ”Seksi vie 12 apinaa kuumalle hiekalle”  ”Syytön '07” (Promosingle) 
Musiikkivideot:   "Teflon Love"  "Lä-Lä-Lä"  "Satasen Laina"  "Like A Fool I versio"  "Like A Fool II versio"  "Viimeinen"  "Seksi Vie Ja Taksi Tuo"/"Sex While A Taxi Ride"  "Musta Joulu"  "Syytön"  "Guilty"  "Anna Mulle"  "Comeback"
Veriohukainen

Veriohukaisia valmisruokana.
Veriohukaiset (myös verilätyt tai veriletut) ovat ainakin Suomessa ja Ruotsissa tunnettu ruokalaji. Veriohukaiset ovat verestä, ruisjauhoista ja maidosta paistamalla ja maustamalla tehtyjä ohukaisia. Veriohukaiset on perinteisesti tarjoiltu puolukkasurvoksen ja valkokastikkeen kanssa. Mausteena käytetään sipulia, ja uudemmissa ohjeissa saatetaan käyttää myös chiliä. Suomessa veriohukaisia valmistetaan myös einestuotteena.
Veriohukaiset on hyvä raudan lähde anemian ehkäisyyn.
Verinahka

3.Verinahka
Runsasverisuoninen verinahka eli korium eli dermis sijaitsee orvaskeden alla ihossa. Verinahka on pääasiassa sidekudosta, jossa on runsaasti kollageenisyitä ja kimmosäikeitä. Verinahka kollageenisyineen antaa koko iholle mekaanista kestävyyttä, jota orvaskedellä (epidermis) ei juurikaan ole.
Verinahka eli dermis muodostuu kahdesta kerroksesta nystykerroksesta ja verkkokerroksesta. Verinahan tärkeimmät tehtävät ovat ihon mekaaninen tukeminen ja pinnallisen ihon ravitseminen.
Koriumin verisuonista siirtyy ravintoaineita diffuusion välityksellä verisuonettomaan epidermiin ja samalla poistuu kuona-aineita koriumiin.
Ihon aistien reseptorit, hermopäätteet, sijaitsevat verinahassa.
Verinahassa sijaitsevat myös hikirauhaset, talirauhaset ja karvatupet.
Walt Disney Studios Motion Pictures

| Walt Disney Studios Motion Pictures |
| --- | --- |

Yritysmuoto:  divisioona
Perustettu:  23. kesäkuuta 1953
Perustaja:  Walt Disney Roy Oliver Disney
Kotipaikka:  500 S. Buena Vista Street, Burbank, Kalifornia, Yhdysvallat
Toimiala:  elokuvien jakelu ja markkinointi
Tuotteet:  elokuvat
Emoyhtiö:  Walt Disney Studios (The Walt Disney Company)
Kotisivu:  www.disneystudios.com
Infobox OKVirheellinen NIMI-arvo: 
Walt Disney Studios Motion Pictures (ent. Buena Vista Pictures Distribution, Inc.) on The Walt Disney Companyn omistama yhtiö, joka jakelee elokuvia ja televisio-ohjelmia. Buena Vista International oli sen maailmanlaajuinen vastine ja Walt Disney Studios Home Entertainment on yhtiön video- ja DVD-jakelija.
Walt Disney ja hänen vanhempi veljensä Roy Oliver Disney perustivat yhtiön nimellä Buena Vista Distribution Company vuonna 1953 voidakseen vastata omien tuotteidensa jakelusta ja vuonna 2007 yhtiö otti käyttöön nykyisen nimensä. Buena Vistan ensimmäinen julkaisu oli Oscar-palkittu Erämaa elää. Buena Vista International perustettiin vuonna 1993, kun Disney lopetti yhteisyrityksen Warner Bros. Picturesin kanssa. Yhtiö jakelee nyt kummankin yrityksen elokuvia.
Yhtiö jakelee Walt Disney Picturesin, Touchstone Picturesin, Hollywood Picturesin, DisneyToon Studiosin, Touchstone Televisionin, Pixar Animation Studiosin ja useiden itsenäisten yritysten tuotoksia.
Vitun kova ääni (albumi)

| Vitun kova ääni Vitun kova ääni |
| --- | --- | --- |

Studioalbumin tiedot
 Julkaistu: 10. huhtikuuta 2010
 Formaatti: CD
 Tuottaja(t): OG Ikonen, Liigalaiska
 Tyylilaji: gangsta rap
 Levy-yhtiö: omakustanne
Vitun kova äänen muut julkaisut
|   | Vitun kova ääni 2010 | Aikatauluis 2011 |
Vitun kova ääni on OG Ikosen ja Liigalaiskan muodostavan Vitun kova ääni -rap-duon huhtikuussa 2010 julkaisema omakustanne cd-r.
Kappaleet

Vitun kova ääni – 2.18
10 vuotta – 3.07
Kuolleiden marssi – 3.37 (mukana Jontti)
Mediapimennos – 4.10
Eri huudi sama buugi – 4.11 (mukana Young Ikonen)
Miltä mä näytän – 4.13
Kaheksas – 5.48 (mukana Asa)
Välitön – 4.02
Kasvunpaikka (piano: Topi Mikkonen) – 16.48 (piano: Topi Mikkonen)
Vicky Kaushal

| Vicky Kaushal |
| --- | --- |
 Vicky Kaushal vuonna 2023.
Henkilötiedot
Syntynyt: 16. toukokuuta 1988 (ikä 36) Bombay, Maharashtra, Intia
Ammatti:  näyttelijä
Puoliso:  Katrina Kaif (vih. 2021)
Näyttelijä
Aktiivisena:  2012–
Aiheesta muualla
IMDb 
Vicky Kaushal (s. 16. toukokuuta 1988 Bombay, Maharashtra, Intia) on intialainen näyttelijä, joka työskentelee hindinkielisissä elokuvissa. Hän on voittanut National Film Awards -palkinnon ja kaksi Filmfare Awards -palkintoa.
Kaushal syntyi sijaisnäyttelijä Sham Kaushalin punjabiperheeseen Bombayssa. Hän opiskeli insinööriksi Rajiv Gandhi Institute of Technologyssa, mutta huomasi haluavansa elokuva-alalle. Hän avusti Anurag Kashyapia tämän ohjatessa elokuvaa Gangs of Wasseypur (2012) ja sai kaksi pientä roolia tämän muissa elokuvissa. Hänen ensimmäinen pääroolinsa oli itsenäisessä draamassa Masaan (2015), mistä hän voitti parhaan miestulokkaan palkinnot International Indian Film Academy Awards- ja Screen Awards -gaaloissa. Seuraavaksi hän näytteli epävakaata poliisia Kashyapin psykologisessa trillerissä Raman Raghav 2.0 (2016).
Kaushal nousi kuuluisuuteen vuonna 2018 rooleilla elokuvissa Raazi ja Sanju, jotka kuuluivat vuoden menestyneimpiin hindielokuviin. Jälkimmäisestä hän voitti parhaan miessivuosan Filmfare Awards -palkinnon. Hänen muihin töihinsä sinä vuonna kuuluivat Netflix-elokuvat Love Per Square Foot ja Lust Stories. Seuraavana vuonna hän näytteli pääroolia upseerina menestyneessä sotaelokuvassa Uri: The Surgical Strike ja voitti parhaan miespääosan National Film Awards -palkinnon.
Yksityiselämä

Kaushal meni naimisiin näyttelijä Katrina Kaifin kanssa Sawai Madhopurissa 9. joulukuuta 2021.
Filmografia

| Vuosi | Elokuva | Rooli | Muuta |
| --- | --- | --- | --- |
| 2012 | Luv Shuv Tey Chicken Khurana | Nuori Omi |  |
| 2013 | Geek Out | Geek | Lyhytelokuva |
| 2015 | Bombay Velvet | Basil |  |
| 2015 | Masaan | Deepak Chaudhary |  |
| 2015 | Zubaan | Dilsher |  |
| 2016 | Raman Raghav 2.0 | Raghav Singh |  |
| 2018 | Love Per Square Foot | Sanjay Kumar Chaturvedi |  |
| 2018 | Raazi | Iqbal Syed |  |
| 2018 | Lust Stories | Paras |  |
| 2018 | Sanju | Kamlesh ”Kamli” Kanhaiyalal Kapasi |  |
| 2018 | Manmarziyaan | Vicky Sandhu | Myös playback-laulaja laulussa ”F For Fyaar” |
| 2019 | Uri: The Surgical Strike | Majuri Vihaan Singh Shergill |  |
| 2020 | Bhoot – Part One: The Haunted Ship | Prithvi Prakashan |  |
| 2021 | Sardar Udham | Udham Singh |  |
| 2022 | Govinda Naam Mera | Govinda Waghmare |  |
| 2023 | Almost Pyaar with DJ Mohabbat | DJ Mohabbat | Erikoisesiintyminen |
| 2023 | Zara Hatke Zara Bachke | Kapil Dubey |  |
| 2023 | The Great Indian Family | Ved Vyas Tripathi (Bhajan Kumar) |  |
| 2023 | Sam Bahadur | Sam Manekshaw |  |
| 2023 | Dunki | Sukhi Singh |  |
Palkinnot ja ehdokkuudet

| Vuosi | Elokuva | Palkinto | Kategoria | Tulos |
| --- | --- | --- | --- | --- |
| 2016 | Masaan | Zee Cine Awards | Paras miestulokas | Voitto |
| 2016 | Masaan | Screen Awards | Paras miestulokas | Voitto |
| 2016 | Masaan | International Indian Film Academy Awards | Vuoden miestähtidebyytti | Voitto |
| 2016 | Masaan | Asian Film Awards | Paras miestulokas | Ehdokkuus |
| 2016 | Masaan | Stardust Awards | Paras miestulokas | Ehdokkuus |
| 2018 | Manmarziyaan | Screen Awards | Paras miespääosa | Ehdokkuus |
| 2018 | Raazi | Screen Awards | Paras miessivuosa | Ehdokkuus |
| 2018 | Sanju | Screen Awards | Paras miessivuosa | Ehdokkuus |
| 2018 | Sanju | Indian Film Festival of Melbourne | Paras sivuosa | Voitto |
| 2019 | Sanju | Zee Cine Awards | Paras miessivuosa | Voitto |
| 2019 | Sanju | Filmfare Awards | Paras miessivuosa | Voitto |
| 2019 | Sanju | International Indian Film Academy Awards | Paras miessivuosa | Voitto |
| 2019 | Uri: The Surgical Strike | National Film Awards | Paras miespääosa | Voitto |
| 2020 | Uri: The Surgical Strike | Filmfare Awards | Paras miespääosa | Ehdokkuus |
| 2020 | Uri: The Surgical Strike | Screen Awards | Paras miespääosa | Ehdokkuus |
| 2020 | Uri: The Surgical Strike | Zee Cine Awards | Paras miespääosa – raadin valinta | Ehdokkuus |
| 2020 | Uri: The Surgical Strike | International Indian Film Academy Awards | Paras miespääosa | Ehdokkuus |
| 2022 | Sardar Udham | International Indian Film Academy Awards | Paras miespääosa | Voitto |
| 2022 | Sardar Udham | Filmfare Awards | Paras miesnäyttelijä (kriitikkopalkinto) | Voitto |
| 2022 | Sardar Udham | Filmfare Awards | Paras miespääosa | Ehdokkuus |
| 2024 | Dunki | Filmfare Awards | Paras miessivuosa | Voitto |
Aiheesta muualla

Kuvia tai muita tiedostoja aiheesta Vicky Kaushal Wikimedia Commonsissa
Vicky Kaushal Internet Movie Databasessa. (englanniksi)
Kaushal ottamassa vastaan parhaan miespääosan National Film Awards -palkinnon elokuvasta Uri: The Surgical Strike vuonna 2019.
Veripalokärpänen

| Veripalokärpänen> Uhanalaisuusluokitus |
| --- | --- |
 
 
Suomessa:
 Äärimmäisen uhanalainen 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Kärpäset Brachycera
Heimo::  Petokärpäset Asilidae
Suku::  Andrenosoma
Laji::  albibarbe
Kaksiosainen nimi
 Andrenosoma abibarbe  Meigen, 1820 
Katso myös
   Veripalokärpänen Wikispeciesissä   Veripalokärpänen Commonsissa 
Infobox OKNimi-testi OK: 
Veripalokärpänen (Andrenosoma albibarbe), toisinaan tunnettu myös nimellä ketopetokärpänen, on koko maailmassa hyvin harvinaisena pidetty petokärpäslaji, joka on luokiteltu Suomessa äärimmäisen uhanalaiseksi (CR). Sitä on kuitenkin löydetty Suomestakin ilmeisesti kerran paikasta, jota ei ilmoiteta. Kyseessä on mitä ilmeisimmin kuivien niittyjen ja ketojen laji.
Vasyl Ivantšuk

| Vasyl Ivantšuk |
| --- | --- |

Henkilötiedot
Koko nimi:  Vasyl Myh’ailovytš Ivantšuk
Syntynyt: 18. maaliskuuta 1969
Kansalaisuus:   ukrainalainen
Shakinpelaaja
Titteli:  suurmestari
Elo-luku:  2 739 (tammikuussa 2014) FIDE:n listan sijoitus 16.
Korkein Elo:  2 787 (lokakuussa 2007)
Vasyl Myh’ailovytš Ivantšuk (ukr. Василь Михайлович Іванчук, s. 18. maaliskuuta 1969) on ukrainalainen shakin suurmestari. Korkeimmillaan hän on ollut maailman vahvuuslukulistalla toisena Garri Kasparovin jälkeen. Hän pelasi voitokkaan Ukrainan joukkueen ykköspöydällä vuoden 2004 shakkiolympialaisissa Calviassa. Marraskuussa 2007 hänestä tuli blitz-shakin maailmanmestari kukistettuaan toiseksi tulleen maailmanmestari Viswanathan Anandin ratkaisevassa viimeisessä pelissä.
Ivantšuk syntyi Berežanyssa, Ukrainassa. Hänet huomattiin kansainvälisesti ensimmäisen kerran New Yorkin avoimessa turnauksessa 1988, jossa hän saavutti tuloksen 7,5/9, useiden suurmestarien edellä. Hän sai jaetun ensimmäisen sijan 1988 nuorten maailmanmestaruuskisoissa Adelaidessa, mutta hävisi tittelin Joël Lautierille käytetyn pistelaskusysteemin vuoksi. Hän saavutti suurmestarin arvon 1988.
Ivantšuk voitti 21-vuotiaana arvostetun Linaresin turnauksen 1991. Turnaukseen osallistui 14 pelaajaa, joista kahdeksan kuului maailman kymmenen vahvimman pelaajan joukkoon mukaan lukien toiseksi tullut maailmanmestari Garri Kasparov, jonka Ivantšuk voitti keskinäisessä pelissä.
Uskottiin, että Ivantšukista tulisi maailmanmestari, mutta niin ei ole käynyt, vaikka hän oli lähellä voittaa FIDE:n maailmanmestaruuden 2002, kun hän hävisi knock out -turnauksen finaalissa Ruslan Ponomaroville. Monet syyttävät tästä hänen huonoja hermojaan, joiden johdosta hän tekee virheitä kriittisinä hetkinä.
Eksentrinen henkilö

Viswanathan Anandin mukaan Ivantšuk on eksentrisin henkilö shakkimaailmassa. Hän kuvasi Ivantšukia haastattelussa leikkimielisesti:
Kun Ivantšuk pelaa, hän katsoo harvoin pelilaudalle. Sen sijaan hän tuijottaa kattoa ja seiniä tyhjällä katseella (vaikka tämä ei ole harvinaista huippupelaajien keskuudessa). Hänen pelityylinsä on ennalta arvaamaton ja omaperäinen, minkä vuoksi hän on uhka kenelle tahansa pelaajalle, vaikka joskus se myös johtaa nopeisiin häviöihin.
Merkittävimmät hetket shakkiuralla

Merkittävimmät turnausvoitot ovat New Yorkin avoimet 1988, Corus-turnaus 1996, Linares 1989, 1991 ja 1995, Foros (Aerosvit) 2006 ja 2007, Montreal International 2007. Ivantšuk hävisi Ruslan Ponomaroville FIDE:n MM-turnauksen finaalissa 2002. 2004 hän voitti Euroopan mestaruuden ja 2006 tuli siinä toiseksi. Hän voitti 2005 Kanadan avoimen mestaruusturnauksen Edmontonissa (jaettu voitto). Marraskuussa 2007 Ivantšuk voitti blitz-shakin maailmanmestaruuden Moskovassa voittaen maailmanmestari Anandin viimeisessä, ratkaisevassa pelissä. Vuonna 2009 Ivantšuk saavutti jaetun ensimmäisen sijan Linaresissa, mutta turnauksen virallinen voittaja oli Aleksandr Grištšuk useampien voittojensa vuoksi. Samana vuonna Ivantšuk voitti FIDE:n GP-turnauksen Jermukissa.
Aiheesta muualla

FIDE-kortti: Vasyl Ivantšuk (englanniksi)
Vasyl Ivantšuk ChessGames.com-sivustolla (englanniksi)
Vasyl Ivantšuk
Jääpallon Elitserien-kausi 2016–2017

| Elitserien 2016-2017 |
| --- | --- |
Joukkueiden määrä:  14
Mestari:  Edsbyns IF
Toinen sija:  Bollnäs GoIF/BF
Nousseet joukkueet:  IFK Motala
Pudonneet joukkueet:  Gripen Trollhättan BK
Paras maalintekijä:  David Karlsson 56 maalia
Alempi sarjataso:  Allsvenskan
  ← 2016 :  2018 → 
Kauden 2016-2017 elitserienseurat kartalla.
Ruotsin jääpallon Elitserien pelattiin kaudella 2016–2017 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin ja sijoille 11-14 sijoittuneet joukkueet joutuivat karsimaan sarjapaikastaan. Sarjassa tapahtui yksi muutos. Karsintojen kautta joukkueet pysyivät samana, sillä viime kauden neljä viimeistä Kalix Bandy, TB Västerås, IK Sirius ja Gripen Trollhättan BK säilyttivät pääsarjan sarjapaikkansa. Keväällä 2016 monivuotinen Elitserienin keskikastilainen IFK Kungälv totesi kuitenkin taloudellisten resurssien riittämättömyyden ja luopui Elitserien-paikastaan siirtyen sarjaporrasta alemmas Allsvenskanin Pohjoislohkoon. Tilalle nousi tukholmalainen IK Tellus. Tellukselle tämä on ensiesiintyminen Ruotsin jääpallon pääsarjassa.
Elitserieniin tuli syksyllä 2016 nimekkeitä venäläisiä pelaajia. Sandvikens AIK vahvistui HK Jenisei Krasnojarskin keskikenttämies Alan Džusojevilla, joka kuului edelleen Venäjän A.-maajoukkueeseen. IFK Vänersborg puolestaan sai riveihinsä kuulun Sibselmaš Novosibirskin hyökkääjän Sergei Lomanovin ja Moskovan Dynamon keskikenttämiehen Pavel Bulatovin, joka pelasi edelleen Venäjän A-maajoukkueessa. Suomesta siirtyivät kevään 2016 Bandyliigan mestarijoukkueen Botnian Tuomas Määttä ja Tommi Määttä Edsbyns IF:n riveihin.
Loppuvaiheen otteluissa oli mukana useita suomalaisia. Loppuottelussa pelasi kummassakin joukkueessa kaksi Suomen maajoukkueen pelaajaa: Edsbynin riveissä veljekset Tuomas ja Tommi Määttä sekä Bollnäsissä Ville Aaltonen ja Samuli Helavuori.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Villa Lidköping BK  | 26 | 19 | 4 | 3 | 165 | 88 | +77 | 42 |
| 2 | Edsbyns IF  | 26 | 19 | 1 | 6 | 133 | 89 | +44 | 39 |
| 3 | Bollnäs GoIF  | 26 | 15 | 7 | 4 | 119 | 70 | +49 | 37 |
| 4 | Sandvikens AIK | 26 | 17 | 1 | 8 | 158 | 99 | +59 | 35 |
| 5 | Västerås SK  | 26 | 16 | 2 | 8 | 126 | 87 | +39 | 34 |
| 6 | IFK Vänersborg  | 26 | 14 | 3 | 9 | 137 | 106 | +31 | 31 |
| 7 | Broberg IF  | 26 | 14 | 2 | 10 | 104 | 96 | +8 | 30 |
| 8 | Hammarby IF  | 26 | 11 | 6 | 9 | 112 | 107 | +5 | 28 |
| 9 | Vetlanda BK  | 26 | 11 | 2 | 13 | 135 | 131 | +4 | 24 |
| 10 | IK Sirius  | 26 | 9 | 3 | 14 | 82 | 128 | -46 | 21 |
| 11 | TB Västerås | 26 | 8 | 3 | 15 | 83 | 121 | -38 | 19 |
| 12 | Gripen Trollhättan BK  | 26 | 5 | 1 | 20 | 69 | 129 | -60 | 11 |
| 13 | IK Tellus  | 26 | 2 | 4 | 20 | 52 | 140 | -88 | 8 |
| 14 | Kalix Bandy  | 26 | 1 | 3 | 22 | 70 | 154 | -84 | 5 |
Kahdeksan parasta pudotuspeleihin, neljä viimeistä putoamiskarsintaan.
Pudotuspelit > Loppuottelu

| Edsbyns IF – Bollnäs GoIF  |
| --- | --- | --- | --- |
|   Edsbyns IF   |   Bollnäs GoIF   |  3-1  |  |
 Edsbyns IF voitti Ruotsin mestaruuden. 
Loppuottelussa pelasi kummassakin joukkueessa kaksi Suomen maajoukkueen pelaajaa: Edsbynin riveissä veljekset Tuomas ja Tommi Määttä sekä Bollnäsissä Ville Aaltonen ja Samuli Helavuori. Edsbyns IF otti aluksi johdon Tuomas Määtän maalilla heti 4. peliminuutilla. Bollnäsin Jens Wiik tasoitti kulmasta 19. minuutilla. Toisen puoliajan viimeisellä 10-minuuttisella Edsbyn karkasi 3-1 voittoon. Ensin teki Mattias Hammarström rangaistuslyönnillä 2-1:een ja minuuttia myöhemmin Tuomas Määttä teki toisen maalinsa tehden loppulukemiksi 3-1. Mestaruus oli Edsbynille 10. Edellinen mestaruus oli vuodelta 2008. Tappion kärsineessä Bollnäsin joukkueessa oli kokeneita Ruotsin maajoukkueen pelimiehiä, kuten Per Hellmyrs, Andreas Westh, Daniel Berlin ja Patrik Nilsson.
Karsinnat

Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.
Karsinnat > Lohko 1

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Tillberga Bandy Västerås  | 6 | 4 | 0 | 2 | 34 | 21 | +13 | 8 |
| Kalix Bandy  | 6 | 4 | 0 | 2 | 31 | 20 | +11 | 8 |
| Ljusdals BK  | 6 | 4 | 0 | 2 | 22 | 23 | -1 | 8 |
| Nässjö IF  | 6 | 0 | 0 | 6 | 14 | 37 | -23 | 0 |
Karsinnat > Lohko 2

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| IK Tellus  | 6 | 4 | 1 | 1 | 17 | 195 | -178 | 9 |
| IFK Motala  | 6 | 4 | 0 | 2 | 26 | 18 | +8 | 8 |
| Gripen Trollhättan BK  | 6 | 2 | 0 | 4 | 23 | 21 | +2 | 4 |
| Falu BS  | 6 | 1 | 1 | 4 | 17 | 25 | -8 | 3 |
TB Västerås, Kalix Bandy ja IK Tellussäilyttivät Elitserien-paikkansa. IFK Motala nousi Elitserieniin.
Parhaat maalintekijät - runkosarja

| Sija | Pelaaja | Joukkue | Maalit |
| --- | --- | --- | --- |
| 1. | David Karlsson | Villa Lidköping BK | 56 |
| 2. | Christoffer Edlund | Sandvikens AIK | 48 |
| 3. | Erik Pettersson | Sandvikens AIK | 47 |
| 4. | Patrik Nilsson | Bollnäs GoIF/BF | 46 |
| 5. | Joakim Hedqvist | IFK Vänersborg | 44 |
| 6. | Joakim Andersson | Vetlanda BK | 43 |
| 8. | Sergei Lomanov | IFK Vänersborg | 30 |
| 15. | Markus Kumpuoja | IK Sirius | 22 |
| 24. | Tuomas Määttä | Edsbyns IF | 17 |
| 35. | Teemu Määttä | IK Sirius | 13 |
| 36. | Mikko Lukkarila | IFK Vänersborg | 12 |
| 37. | Ivan Lebedev | TB Västerås | 12 |
| 44. | Alan Džusojev | Sandvikens AIK | 11 |
| 45. | Nikita Ivanov | IFK Vänersborg | 11 |
| 56. | Vadim Arhipkin | Broberg IF | 11 |
| 59. | Eetu Peuhkuri | Gripen Trollhättan BK | 8 |
| 66. | Ivan Detsura | Kalix Bandy | 7 |
| 67. | Joonas Peuhkuri | IK Sirius | 7 |
| 92. | Samuli Helavuori | Bollnäs GoIF/BF | 5 |
| 94. | Rinat Šamsutov | TB Västerås | 5 |
| 109. | Leonid Bedarev | Kalix Bandy | 4 |
| 126. | Tommi Määttä | Edsbyns IF | 3 |
| 129. | Rolf Larsson | Hammarby IF | 3 |
| 134. | Aleksandr Želtiakov | Kalix Bandy | 2 |
| 141. | Ville Aaltonen | Bollnäs GoIF/BF | 2 |
| 156. | Tuomas Mokko | Vetlanda BK | 1 |
| 159. | Anton Hrapenkov | Kalix Bandy | 1 |
| 177. | Niklas Holopainen | Gripen Trollhättan BK | 1 |
| 179. | Pavel Bulatov | IFK Vänersborg | 1 |
| 181. | Janne Rintala | Västerås SK | 1 |
| 190. | Kimmo Kyllönen | IK Tellus | 0 |
| 218. | Alexander Zitouni | IFK Vänersborg | 0 |
| 246. | Elias Gillgren | Villa Lidköping | 0 |
| 262. | Emil Kaup | TB Västerå | 0 |
Pistepörssin kärkinimet olivat Villa Lidköpingin Daniel Andersson 67 pisteellä (37+30) ja David Karlsson 62 pisteellä (56+6), Sandvikens AIK:n Christoffer Edlund 56 pisteellä (48+8), Sandvikens AIK:n Erik Pettersson 55 pisteellä (47+8) ja Vetlandan Joakim Andersson 55 pisteellä (43+12). Paras syöttäjä oli Villa Lidköpingin Jesper Eriksson 38 syötöllä.